Zostáva desať sekúnd...
42. SUPER BOWL
...v stávke je dokonalá sezóna.
Super Bowl vyhral tím Giants.
Prehra Super Bowlu v roku 2007 bola zdrvujúca.
Vôbec som tomu nerozumel.
V tom roku sme dominovali. Ničili sme ostatné tímy.
Ako je možné, že sme prehrali?
Ak by som mohol zmeniť nejaký zápas, tak tento.
Ale nedá sa to.
O živote aj futbale si potom uvedomíte,
že ich ešte nemáte celkom zmáknuté.
Bola to pre mňa náročná lekcia.
O PÄŤ MESIACOV NESKÔR TRÉNINGOVÝ KEMP 2008
Keď sa zamyslím nad minulou sezónou...
Viem, že ste ma počuli hovoriť: „Minulý rok nič neznamená.
Na minulom roku nám nezáleží.“
Ale dúfam, že nikdy nezabudnete na tých 16 výhier.
Prešiel som si sezónami s piatimi výhrami a 11 prehrami.
Na také sezóny zabudnúť chcete, verte mi,
ale na 16 výhier a žiadnu prehru nie.
Tréner, môžem niečo povedať?
Iste.
Keď si pomyslím na minulú sezónu,
neskončila sa tak, ako by sme chceli,
ale vieme, čím sme si spolu prešli a dúfam, že sme sa z toho poučili.
A dúfam, že si to vezmeme do ďalšej sezóny. Vždy sa rozcítim,
keď premýšľam nad vecami, na ktorých mi záleží.
Takže... Ďakujem vám.
Ešte niekto niečo k minulej sezóne?
Teraz je ten správny čas.
Lebo inak ideme ďalej.
Dobré popoludnie v tento krásny septembrový deň v Novom Anglicku.
Dokonalý deň pre futbal
a dokonalý deň na otvorenie sezóny 2008 Patriotov.
- Ideme! - Áno!
Vieme, čo treba robiť. Výhra na tri!
Raz, dva, tri! Výhra!
Hike!
Rýchla Bradyho prihrávka.
To je prvý down.
Bol som pripravený odohrať skvelú sezónu.
Zo starého tímu nás veľa zostalo,
tak sme mysleli, že nás čaká niečo dobré.
Brady hádže.
Od Dokonalého Toma to letelo ako náboj.
Všetci dúfajú, že toto bude sezóna,
kedy to dokážu.
Bradyho zasiahli priamo do kolena.
Tom Brady to poriadne schytal priamo do ľavej nohy.
A celá základňa Patriotov teraz čaká so zatajeným dychom.
Zasiahli ma v momente, keď som nohu pokladal na zem.
Koleno som mal úplne zničené.
Vždy keď som sa predtým ocitol na zemi, rýchlo som sa postavil.
Bol to môj spôsob, ako ukázať svoju tvrdosť.
Keď ma niekto zrazil, neukazoval som, že ma to bolí.
Ale... Tá bolesť neprestávala a bola veľmi silná.
Vybehol ku mne lekár skontrolovať mi koleno
a podľa jeho výrazu som vedel, čo to znamená.
Tom Brady odchádza za pomoci lekára z ihriska.
Všetci na štadióne
uvažujú, ako vážne je Tom Brady zranený.
Najviac sa človek pri sledovaní futbalu bojí,
keď musí sledovať, ako sa jeho milovaný človek zraní.
Tommy sa zranil mnohokrát.
A cez všetky tie zranenia ďalej hral.
Ale vedeli sme... že toto je niečo iné.
DYNASTIA
Samozrejme všetci s Tomom súcitíme,
čo sa týka jeho zranenia. Je hrozné to sledovať...
Nikto pre tento tím nepracoval tvrdšie a viac ako Tom,
takže je to preňho nepríjemný krok späť. Na svojej pozícii
hral veľmi dobre, ale teraz ju musí obsadiť niekto iný
a všetci ostatní musia pokračovať vo svojej práci ako doteraz.
Ako to vždy robili.
Ako tieto novinky vzal Tom?
Asi tak, ako by ste čakali.
Fanúšikovia Patriotov
sa dnes dopočuli správy, ktorých sa obávali.
Quarterback Tom Brady bude kvôli zraneniu do konca sezóny mimo hru.
Hviezdny quarterback Patriotov
má natrhnutý predný skrížený väz ľavého kolena.
Je to malý problémik alebo obrovský problémisko?
Obrovský problém.
Nik netuší, ako sa z takého vážneho zranenia zotaví.
Po zápase som šiel Tommyho navštíviť.
Nohu mal vyloženú na hore vankúšov a...
...bol ako mladý uplakaný chlapec.
Bolo to... drsné. Bol to naozaj neľahký moment.
Bolo to vážne zranenie. Natrhol som si predný skrížený väz.
V priebehu rokov som videl mnohých quarterbackov s týmto zranením.
Je to zranenie, po ktorom sa vám
skončí sezóna, ale ja som šiel za trénerom Belichickom a povedal som,
že chcem hrať a do konca roka budem mať koleno v poriadku.
Chcel som si dať ortézu, zafixovať ho a hrať celú sezónu.
Pamätám si, keď si zranil koleno.
Tom Brady na tréningu hádzal loptu.
Pomyslel som si: „Kamoš, veď si si natrhol koleno! Čo tu robíš?“
Povedal som: „Dokelu! Budeš v poriadku?“
O chvíľu šiel do tréningovej miestnosti,
aby zistil, či má zelenú alebo nie.
Vrátil sa, treskol svoj zošit o zem a začal nadávať.
Povedal: „Prepáčte, dnes tu s vami nezostanem.“
Alebo niečo na ten štýl. Bolo preňho ťažké to zranenie prijať.
Po tom som ho už nevidel.
ZNIČENÉ NÁDEJE
Tommy asi nevynechal zápas
v žiadnej sezóne, odkedy začal hrať.
A zrazu nemohol hrať celú sezónu.
Začal si uvedomovať svoju vlastnú zraniteľnosť...
...lebo sám roky pozoroval,
ako veci fungujú u nášho hlavného trénera.
Každý hráč bol preňho nahraditeľný.
Bill bol ako obchodník.
Bol chladný a vypočítavý.
Ak hráč nemôže ísť na ihrisko, ak toho nie je schopný,
nie je pre tím užitočný. Zíde z očí, zíde z mysle.
Bledsoe ide vpravo.
Zrazili ho.
Tom Brady, quarterback, ktorý je na pozícii dva roky, je v hre.
Toma zrejme mátalo to,
ako sa k tejto pozícii dostal.
V hlave mu asi šlo: „Nastúpil som, keď bol hlavným quarterbackom Drew.
Drew bol chvíľu mimo hry pre zranenie a netrvalo dlho a bol bez práce.
Musím zostať v hre, lebo ak nezostanem,
za rohom na moju pozíciu číha niekto iný.“
ŠTADIÓN GILLETTE
V roku 1999 sa zranil Trent Green.
Warner ich dostal do Super Bowlu.
V roku 2001 sa zranil Bledsoe.
Brady nás dostal do Super Bowlu.
Ak to tak bude pokračovať, Cassel, je to na tvojich pleciach.
Ideme!
Ten týždeň po zápase s Chiefs bol šialený,
lebo sme prišli o Toma Bradyho.
Dostal som teda úlohu pripraviť sa
a viesť tím.
Pomyslel som si: „Božemôj!“
Bola to desivá úloha
a vedel som, že to bol len vrchol ľadovca.
Potom sa začal rozruch.
Je Cassel novým Bradym?
Nebláznime. No tak!
Táto ofenzíva bola postavená pre Toma Bradyho. Šitá jemu na mieru.
A teraz tam majú rovnakých hráčov a chalana, ktorý nehral od strednej.
Zastavte ma, ak klamem.
Všetky veľké médiá sa chceli uistiť,
že každý na svete bude vedieť,
že som nehral od strednej školy.
Naposledy hral Matt Cassel zápas v svetle národných reflektorov
ako 14-ročný prvý baseman na turnaji detí Little League World Series.
Prečo Patrioti nenasadili svoju veteránsku zálohu?
Odpoveďou je, že Belichick
verí, že tento chalan je šancou na výhru.
Toto je naozaj veľký experiment.
Koľko z úspechu tvorí Tom Brady?
A koľko Belichick a to, čo tu vybudoval?
Keď som mal ako tréner nájsť náhradu za Toma... bolo to náročné.
Tom bol najlepší hráč všetkých čias,
ale musel som nájsť spôsob, ako vyhrať. Každý rok sa veci menia.
Na ihrisku som mal iných hráčov.
Ale mal som pocit, že každý týždeň len musím nájsť vzorec, s ktorým budeme mať
ako tím najlepšiu šancu vyhrať.
HLAVNÝ TRÉNER
J-E-T-S! Jets!
Patrioti proti Jets.
Na štadióne Giants je horúco a vlhko.
Čo čaká na Patriotov po Tomovi Bradym?
Pred nástupom na zápas som cítil tlak.
Tréner Belichick ku mne prišiel a povedal:
„Matt, nikoho iného okrem teba nepostavíme.
Takže sa neboj tých kritikov ani všetkých ľudí, ktorí budú
spochybňovať, čo robíme s pozíciou quarterbacka.
Budeš v pohode. Drž sa plánu.“
Matt Cassel je v strede
a rozohráva hru po prvýkrát vo svojej NFL kariére.
Jeho prvá prihrávka je dobrá.
Smeruje na Faulka.
Knoppen ju prihráva späť. Uniká s ňou. Cassel...
Skvelá práca!
Vzal ju a beží.
Obrancovia by si mali dávať pozor.
Tretí a gól. To je Morris. Hore a dnu.
Matt Cassel vo svojom prvom štarte vyhráva.
Tak to má byť!
Cassel, viem, že si nehral od siedmej triedy.
Ale dnes si mal dobrý štart.
Ako tréner musíte vytvoriť hru na základe sily hráčov
a nie nútiť hráčov, aby hrali podľa vášho systému.
Matt Cassel bol talentovaný, šikovný
a veľmi atletický, tak sme ofenzívu prispôsobili
Mattovej sile a sebavedomiu.
Tretí down a tri. Patrioti na svojom 41. yarde.
Snap Casselovi. Prediera sa.
Beží na prvý down na 50. yarde.
Zostáva na nohách na 48. yarde.
Mojou úlohou bolo vynášať loptu.
Bol to prvok ofenzívy,
o ktorom sa dá povedať, že Brady v ňom nebol dobrý.
Ja som však bol trocha rýchlejší a Belichick to vedel.
Dokonale tomu prispôsobil našu ofenzívnu hru.
Tu je Cassel. Znova ju vynesie.
Je úspešný a pozrite na to!
Uniká a prvý down.
Oproti Tommymu je ako gazela.
Sú zvyknutí na pomalšie tempo,
ale teraz tu behá gazela. Nech sa na to pripravia.
Shotgun. Vybieha a vynáša.
Z desať na päť a ide dnu!
Touchdown! Matt Cassel!
Všetci si mysleli, že bez Bradyho je koniec.
Vôbec to nie je pravda. Matt Cassel všetkých šokoval.
To je dielo Belichicka.
Vezme, čo má a prispôsobí tomu hru.
ŽIADEN BRADY, ŽIADEN PROBLÉM!
Tommy bol v tom čase veľmi zraniteľný.
Na jednej strane sa človek teší, že sa Patriotom tak darí,
ale na druhej strane človek sedí na lavičke,
jeho tím hrá a on sa nerád cíti...
TOMOV OTEC
...nahraditeľný.
Čo tak Matt Cassel ako prvý quarterback?
Áno!
Keď sa na to pozeráte zvonka, uvedomíte si, že show ide ďalej.
Bol som odhodlaný vrátiť sa do hry.
A tri dni po operácii som sa snažil predstierať,
že som superčlovek.
Privodil si infekciu.
Veľmi závažnú infekciu, ktorá lekárovi robila veľké starosti.
Musel ísť na ďalšiu operáciu.
PODSTÚPENÉ ZÁKROKY
Veľmi som schudol.
Bol som veľmi bledý.
STRATA VÁHY: ÁNO, ÚNAVA: ÁNO, TEPLOTA: ÁNO
Nemohol som spať, nemohol som sedieť... Len som...
Nemohol som hýbať kolenom. Bolo opuchnuté a...
Bolo to naozaj... veľmi ťažké. Ale mal som okolo seba skvelých ľudí.
TOMOV OSOBNÝ TRÉNER
Prišiel som za ním, aby som mu pomohol s regeneráciou kolena.
Boli to preňho ťažké dni.
Zrazu mal taký elitný atlét,
ktorý športoval na vysokej úrovni,
mnoho dní a času sedieť a o všetkom premýšľať.
Premýšľate nad smrteľnosťou svojej športovej kariéry.
Patrioti vyhrali v predĺžení.
„Čo ak je toto môj koniec? Čo ak sa mi koleno nevylieči?“
Dva šampionáty Super Bowlu...
Bol na dne a myslel si, že už nikdy nebude hrať.
Tommy chcel byť futbalistom celý život.
A my ako rodičia sme si futbalovú smrteľnosť uvedomovali.
Keď si tým všetkým prechádzal, zažívali sme to spolu s ním.
Preciťovali sme tú úzkosť,
že nemôže robiť to, čo tak miluje.
Keď sa Brady v prvom zápase
zranil, Cassel ho zastúpil.
Cassel berie loptu, beží priamo do endzone na touchdown.
Áno!
Tento mladík má vrodenú tvrdosť.
To je ale odplata! Držme nohu na plyne!
Cassel hádže do rohu endzone.
Prihrávka chytená! Dokonalý hod!
Takto dnes hrajú Patrioti.
Tím New England vedie o desať bodov na začiatku štvrtej štvrtiny.
Hej!
Sadnite si! Máme toho ešte veľa pred sebou.
Jedna vec, ktorú som pochopil,
bola, že bez ohľadu na skóre zápasu nás tréner Belichick nepochválil.
Som rád, že sme vyhrali
a že ste hrali stratégiu, ktorú sme potrebovali na výhru,
ale treba chápať, že musíme byť ešte lepší...
Viac mu záležalo na tom, čo sme nespravili dobre, lebo...
všetko malo smerovať k víťazstvu.
Je to na nás všetkých a my všetci musíme zabrať.
Väčšina trénerov v NFL riadi futbal,
on riadil vojnu.
Chodil na Námornú akadémiu.
Jeho otec tam bol trénerom a veľa sa od neho naučil.
BILLOV OTEC
Ako dieťa som rád trávil čas s otcom
a rád som si pozeral zábery ďalšieho tímu, s ktorým Námorníci mali hrať.
Bolo pre mňa zaujímavé tam sedieť a učiť sa od neho
o tom, ako pristupovať k hre.
Miloval všetko, čo jeho otec robil.
Chcel robiť všetko, čo Steve.
Nebol otravný, len sa chcel učiť.
Nerobil nič, čím by otca rušil.
Inak by mu otec dal.
Výhra by pre Námorníkov znamenala vedenie vo východnej divízii.
A to je dôvod na radosť.
Bolo to úplne vojenské prostredie
vo futbalovom tíme.
Touchdown! Dnes bude v Annapolise horúco.
Myslel som si, že to tak má byť.
Nikdy som nevidel iný prístup.
Veľmi to ovplyvnilo moju výchovu, môj život,
ale aj moju trénerskú kariéru.
V hale smerom k zasadačke
nám na stene visí výrok muža menom Sun Tzu.
Hovorí: „Každá bitka je vyhratá ešte predtým, než sa začne.“ Jasné?
Nehovorím, že sme vo vojne,
len chcem, aby ste chápali, ako jedna hlúpa prihrávka,
jedna hlúpa penalta, jedna chyba
môžu všetko ukončiť.
Ak nie ste mentálne odolný,
nemôžete hrať v takom móde. Zničí vás to.
Predtým než dnes pôjdete spať, si pozrite toto.
Bude vám z toho nanič.
Belichick nám v miestnosti pre quarterbackov pustil video
o rôznych zlých rozohrávkach quarterbackov.
Túto prihrávku by nechytil ani omylom.
Všetci sme sa hmýrili na svojich miestach.
„Bože, dúfam, že neukáže tú moju rozohrávku.“
Raz som nevidel blížiaci sa corner blitz
a bum, zrazu ma niekto úplne skosil.
Belichick za mnou prišiel a hovorí:
„Cassel, popracuješ na manévri corner blitz?
Lebo nechcem raz písať tvojej mame list,
že jej s ľútosťou oznamujem smrť jej syna,
ktorý bol taký idiot, že si nevšimol corner blitz.“
Na každého z vás budem vyvíjať väčší tlak.
Ten budem vyvíjať aj na celý kolektív,
lebo ak sa dostaneme do ťažkých situácií, budeme ich vedieť vyriešiť.
Je to ťažký život.
Je to ťažké!
Vy ste ale blbí!
A niekedy...
...tomu mladí chalani...
...nerozumejú.
Vždy som hráčom hovoril, že sa na veci musia pozerať z väčšej perspektívy
a uvedomiť si, prečo to tréner robí.
Predstavte si mokrý uterák.
Chcete ho žmýkať a dostať z neho všetku vodu, kým nebude suchý.
Ja som ten mokrý uterák. A Bill ma žmýka.
Chcel som, aby zo mňa vyžmýkal všetok talent, ako len vedel! Žmýkaj ma!
Na pozície!
Hýbte rukami a makajte! Makajte, doriti!
Jasné, že sa budem hnevať, bude ma to štvať,
ale viem, že to je pre moje dobro.
A viem, že len tak budeme neustále vyhrávať.
Cassel berie shotgun snap. Obzerá sa, hádže.
Randy Moss prihrávku chytil!
Tím New England Patriots a veľká výhra pre Billa Belichicka.
Nech bolo to prostredie pre všetkých
akokoľvek drsné, všetci budú súhlasiť s tým,
že keď som bol v tíme, veľa sme vyhrávali.
A bez Toma Bradyho.
Cassel hádže vľavo. Chytená.
Od 35 na 40, 45, 50 do stredu poľa.
Ide až na koniec. A Patrioti berú výhru.
Mali sme víťaznú šnúru.
Na konci sezóny sme odohrali štyri zápasy
bez prehry na skóre 11 ku piatim.
Nedostali sme sa do play-off,
ale sezónu sme ukončili nad očakávania dobre.
Určite by som chcel, aby sme ešte hrali,
ale na tím som hrdý.
Chalani tvrdo pracovali, celý rok to so mnou vydržali
a bojovali s mnohými ťažkosťami.
Tento rok je dôkazom toho, aký dobrý tréner Bill Belichick je.
Pre mňa je Bill Belichick taký dobrý,
že som začal uvažovať, či je Tom Brady naozaj taký skvelý.
Skóre 11 výhier a päť prehier s Mattom Casselom v jeho prvom roku v tíme.
Teraz sa sám seba pýtam:
„Komu by sa pod vedením Billa Belichicka tak nedarilo?“
MATT CASSEL DOKAZUJE, ŽE TOM BRADY JE SYSTÉMOVÝ QUARTERBACK
Všetky tie veci, ktoré sme od ľudí počuli,
neboli pre ľudí ako ja a Tom
slová kritiky.
Mňa tie slová neurážali. V skutočnosti ma motivovali.
Povedal som si,
že im všetkým ukážeme.
Vo futbale nejde o to mať výsady,
ale o to, či si hrať zaslúžite.
Počas rehabilitácie som každý večer zaspával s tým,
že sa na druhý deň zobudím a bude mi lepšie.
Budovalo sa to postupne.
Trošku tu, trošku inde a onedlho
sme boli na ihrisku a hádzali si loptu.
Pamätám si na výraz jeho tváre. Boli sme ako dvaja chlapci v cukrárni.
Povedal mi: „Alex, môžem hrať aj do päťdesiatky, že?“
Strieľanie mi ide.
V tom roku som si uvedomil, že musím veciam predchádzať
a musím byť proaktívny, pokiaľ ide o starostlivosť o seba.
Ako zariadim, aby ma nezranili?
Ako zabránim problémom, pre ktoré by som sa dostal na operačku?
Bol som pripravený spraviť všetko možné, aby som hral
tak dlho, ako som chcel.
Keď vidíte, ako niekto robí to, čo miluje
aj napriek riziku poškodenia vlastného zdravia, trápi vás to.
Ale vedela som, že je oňho dobre postarané.
Pracoval s Alexom a staral sa o svoje telo.
Mal lásku a podporu Gisele...
...mojich rodičov a sestier.
Mal všetko, čo potreboval na to, aby sa mohol vrátiť.
PREDSEZÓNA 2009
Tom Brady je dnes v kempe Patriotov so zvyškom tímu.
Jeho prvý oficiálny tréning, odkedy si poškodil koleno
v prvom zápase minulej sezóny.
Dobre!
Patrioti vymenili quarterbacka Cassela s tímom Chiefs.
Táto výmena naznačuje, že Patrioti sú spokojní s rehabilitáciou Bradyho.
To, že nemajú Matta Cassela
naznačuje, že Tom Brady je pripravený začať sezónu.
Mojou otázkou je: „Čo ak Brady nie je pripravený?“
Ako veľmi si veríte,
že ste rovnakým hráčom ako pred zranením?
Uvidíme. Teda...
Ako som povedal, môžem tu do vetra rozprávať,
že budem hrať do 80-tky, ale na tom nezáleží.
Urobím to najlepšie, čo viem.
Neviem sa dočkať zápasov.
PATRIOTI PROTI BUFFALO BILLS
Pred rokom sme si uvedomili, že hra, ktorú všetci milujeme,
môže byť vrtkavá a krutá.
Prvý quarterback Tom Brady sa v prvom zápase zranil a sezóna sa preňho skončila.
Najcennejší hráč sa zotavuje z operácie kolena.
Čo teda môžeme od Patriotov očakávať túto sezónu?
Celé je to o čísle 12. Pred dvoma rokmi v sezóne 2007
bol najproduktívnejším ofenzívnym hráčom
v histórii Národnej futbalovej ligy.
Všetci sledujeme, či bude tým istým hráčom.
Toto je začiatok dlhej cesty. Výhra na tri!
- Raz, dva, tri. - Výhra!
BRADY JE SPÄŤ!
Veľký návrat.
Po 53 týždňoch Patrioti vítajú Toma Bradyho.
No tak, pripravme sa!
Päť von.
Brady má čas.
Ale prihrávka je nekompletná.
Tom je trocha plachý. Budem tú jeho zranenú nohu sledovať.
Výkon každého, kto prekonal také vážne zranenie
bez ohľadu na to, kto to je, v mnohých prípadoch prudko upadne.
Brady ide iným smerom. Nekompletná prihrávka.
Už tretíkrát bola prihrávka,
z ktorých Patrioti žijú, zle načasovaná.
Brady!
Tom, pozri... Upokoj sa, chlapče.
Obuj sa do tých hodov, dobre?
Hádžem im ich priamo do rúk.
Ten hod Kevinovi?
Zrazili ma, keď som ho hádzal.
- Zrazili ťa? - Hej! Bol to blitz.
Snažil som sa to hodiť oblúkom, ale stál mu rovno v tvári.
A tá prihrávka Maroneymu?
- Tá mu pristála v rukách. - Šla mu nad hlavu.
- Aha, tá? - Hej. Len...
- Len sa do toho obuj, dobre? - Hej.
Počet driveov šesť na šesť. Veľa krátkych prihrávok.
Ide na stred k Mossovi.
Pozrite na ten balans. Oči na poli.
Ľavá noha pevne na zemi. Lopta letí.
- To je Tom Brady. - Pekne.
Tom Brady sa zahrieva.
Takmer cítiť jeho sebavedomie.
Hod do stredu a touchdown! Benjamin Watson.
Touchdown!
To bol ale debut sezóny 2009 pre Toma Bradyho.
Keď som pozeral prvý zápas sezóny 2009,
vedel som, že je na dobrej ceste.
V ten deň vynikajúco prihrával.
Pociťoval som eufóriu a radosť z toho, že to dokázal
a odohral štyri štvrtiny zápasu.
Veľmi som sa z neho tešil, lebo som vedel, ako tvrdo na sebe pracoval.
Čo hovoríte na pondelkové víťazstvo?
Ó... áno!
V tom zápase Brady vyzeral veľmi dobre.
To bol znak, že je späť.
Takže ako fanúšik Patriotov si vravíte:
„Brady a Belichick sú zas spolu.
Tento tím ide späť do Super Bowlu.“
Druhý a gól. Hra o loptu.
A... fumble. Lopta sa uvoľnila.
Dopekla!
Božemôj! Fumble v endzone!
Patrioti zahodili dokonalú príležitosť.
Ale keď sme videli, ako hral zvyšok tímu,
to nadšenie opadlo.
Drive... Prihrávka prešla.
Bess sa uvoľnil. Päť, endzone. Touchdown pre Miami!
A trápenie Billa Belichicka a Patriotov pokračuje.
Včera som sledoval Patriotov
a myslím, že sa zbavili priveľa šikovných veteránov.
Veteránov ako Mike Vrabel, Rodney Harrison, Tedy Bruschi.
Nie je dobré prísť o poltucet takých dobrých a šikovných hráčov.
Títo veteráni šli do dôchodku alebo ich vymenili za iných.
Boli to naozaj dôležití hráči,
lebo mladším hráčom predávali Billov štýl.
Budeme trénovať, prechádzať stratégie.
Ale vy niekedy v polospánku sedíte na schôdzach a nedávate pozor.
Z dvoch tímov budúci týždeň vzíde len jeden víťaz.
Takže je to zápas smrti.
Veteráni odišli
a niektorým novým chalanom sa nepáčil Belichickov štýl trénovania.
Prečo by som ho mal počúvať, keď mi počas schôdzí nadáva,
keď ma zosmiešňuje? Aké mám výhody?
Hádže do stredu poľa...
Celkom voľný na 50. yarde. Ide si po touchdown.
Nemáme mentálnu silu.
Nedokážem tento tím prinútiť hrať tak, ako potrebujeme.
Jednoducho... Nedokážem to.
Je to frustrujúce.
Mali sme dobrých chalanov ako Tom Brady.
Ale Brady to sám nedokázal.
Prvý a desať z ich 17. yardu.
Prihrávka ide zozadu na 25, 30,
35, 40, 45 a 50.
Asi to prejde celé.
Ray Rice prešiel 83 yardov
pri úvodnej hre zápasu.
Nikdy neurobíme nič správne, doriti!
Porazili nás už pri prvom snape
a v žiadnej fáze hry sme neurobili nič správne.
Má čas na prihrávku.
Hádže dlhú loptu hlboko vpravo. Sam Aiken.
Interception z rúk Aikena.
Doriti!
Aká prihrávka, taká sezóna.
Katastrofa a drvivá porážka 33 ku 14 pre Patriotov.
Patrioti nič nezahrali.
Sú Patrioti, ako ich poznáme za posledných desať rokov, na konci síl?
Novinári to opisovali ako pohreb.
„Dynastia je mŕtva, pochovaná a je minulosťou.“
Bolo to príšerné.
Myslíte, že tento tím sa vzdialil
od toho, akí boli Patrioti kedysi?
Zdá sa, že takéto niečo by sa v minulosti nestalo.
Sú veci, ktoré sme počas roka
nespravili dobre.
A to, čo sme neurobili dobre dnes...
Súčasťou toho je mentálna sila a napredovanie.
Tento rok nebol taký, aký sme chceli.
Budúci rok bude omnoho lepší.
Všetci sme chápali, že treba spraviť veľké zmeny.
Museli sme mať dobrý draft, aby sme mohli napredovať.
- Pracujeme na čísle 639. - Čo máte?
Hľadali sme tvrdého a intenzívneho hráča.
Zostávajú štyri minúty. Štyri minúty.
Vo štvrtom kole sme našli hráča, ktorý sa nám pozdával.
Mal nejaké problémy mimo ihriska.
- Koľko máme času, Jimmy? - Tri minúty.
Vedeli sme, že so sebou prináša isté riziko,
ale dávalo nám zmysel to akceptovať.
Ale pri spätnom pohľade sme vtedy nerozumeli
úplnému rozmeru toho problému.
- Dobre. - Pripravený?
Áno, som.
Patrioti si vybrali Aarona Hernandeza.
Hviezdny tight end z NFL Aaron Hernandez
bol dnes obvinený z vraždy.
Patriotom sa bude klásť otázka:
„Čo o tom tím vedel a zatváral pred tým oči?“
Preklad titulkov: Lenka Elsaigh Nedvedova